PHENOMENA UXIVERSI. 249 



pulvere sublimati, ad corpus crudum, hoc nomine, quod 

 licet tanta sit (quintupla enim est, ut diximus) idque in 

 corpore non transeunte, ut in vaporibus argenti vivi, 

 sed consistente, tamen tarn parvo negotio rursus coit ad 

 veterem sphseram. 



Continuatio Historice Coitionis et Expansionis Materice 

 per Spatia in Corpore eodem. 



ANIMALIA natando palmis vel pedibus aquam dep- 

 rimunt, ea ultra naturalem consistentiam depressa et 

 densata resurgit, resurgens corpus grave sublevat et 

 sustinet. Homines vero natandi peritiores corpus suum 

 super aquam ita librare possunt, ut ad tempus absque 

 motu brachiorum vel tibiarum se sustineant ; etiam 

 pedibus aquam calcant erecti, et alias agilitates super 

 aquam exercent. Aves certe aquatiles palmipedes sunt, 

 et pedum membranis aquam apte deprimunt ; in pro- 

 fundiore autem aqua facilior est natatio. 



Aves volando aerem alis verberant et condensant, aer 

 vero (ut superius de aqua dictum est) ad consistentiam 

 suam se restituens avem vehit. Atque aves quoque 

 nonnunquam radunt iter suum expansis, sed immotis, 

 alis, aut subinde alas parum concutiendo, atque iterum 

 labendo. Neque dissimilis est ratio pennatorum et alio- 

 rum volatilium. Nam musca3, et id genus, habent suas 

 alarum tunicas, quibus aerem pulsant. Infirmitas au- 

 tem alarum parva corporis mole sive pondere compensa- 

 tur. Etiam in sublimi facilius feruntur alata, praeser- 

 tim qua? alas habent amplitudine latiores, motu non ita 

 pernices, ut ardea. Atque omnes aves, qua? aliquantae 

 magnitudinis sunt, magis laboriose feruntur, cum pri- 

 mum se a terra elevant, ubi scilicet necesse est aerem 

 esse minus profundum. 



